­

# TVIRTINU

Kauno sporto mokyklos „Bangpūtys“

Direktoriaus pavaduotojas

 \_\_\_\_\_\_\_\_\_Rolandas Žentelis

**KAUNO MIESTO IRKLAVIMO ČEMPIONATO**

**N U O S T A T A I**

1. **Tikslas ir uždaviniai**

Plėtoti ir populiarinti irklavimo sporto šaką.

Tobulinti irkluotojų sportinį meistriškumą, skatinti juos sistemingai treniruotis.

**2. Varžybų vieta ir laikas**

Varžybos vykdomos 2021 m. liepos 20-21 d., Kauno sporto mokyklos „Bangpūtys“ Irklavimo bazėje, Gervių g. 5.

**3. Varžybų organizatoriai**

Varžybas organizuoja ir vykdo Kauno sporto mokykla „Bangpūtys“. Vykdanti organizacija įsipareigoja padengti varžybų aptarnavimo išlaidas (varžybų aptarnavimo katerių kuras), apdovanoti varžybų nugalėtojus bei prizininkus medaliais.

Varžybų vyr. teisėja Nijolė Vytė, vyr. sekretorė Regina Kapustavičienė.

**4. Atsakomybė**

Už sportininkų saugumą varžybų metu atsakingi dalyvių treneriai.

Už paliktus asmeninius daiktus kiekvienas dalyvis atsako individualiai.

Už valčių paruošimą varžyboms, įskaitant ir gelbėjimo priemones, atsako dalyvio treneris.

**5. Varžybų dalyviai**

Varžybose dalyvauja Kauno sporto mokyklos „Bangpūtys“ irkluotojai, vaikinai ir merginos, turintys galiojančią sveikatos pažymą (forma 068a), mokantys plaukti ir išklausę saugaus elgesio irklavimo treniruočių metu instruktažą. Kitų miestų ir organizacijų sportininkai ar jų treneriai pateikia paraiškas ir galiojančias sveikatos pažymas (068a formą) varžybų vyr. teisėjai N.Vytei.

**6. Varžybų programa**

Sportininkai vieną dieną gali dalyvauti tik vienoje rungtyje.

**Liepos 20 d.**

**10:00 val.** nuotolis **2000 m**, pavieniu startu kas minutę

1x vaikinai

2x vaikinai

4x merginos

**13:00 val. nuotolis 2000 m**

1-6 vietas iškovoję sportininkai, startuoja po du sekančiu principu:

1 ir 6 vieta;

2 ir 5 vieta;

3 ir 4 vieta,

Visi kiti (7 vieta ir žemiau) startuoja pavieniu startu kas minutę.

**Liepos 21 d.**

**10:00 val.** nuotolis **2000 m**, pavieniu startu kas minutę

1x merginos

2x merginos

4x vaikinai

**13:00 val. nuotolis 2000 m**

1-6 vietas iškovoję sportininkai, startuoja po du sekančiu principu:

1 ir 6 vieta;

2 ir 5 vieta;

3 ir 4 vieta,

Visi kiti (7 vieta ir žemiau) startuoja pavieniu startu kas minutę.

**7. Paraiškos**

Paraiškos pateikiamos specialistei Linai Vytėnienei iki 2021 m. liepos 16 d. 10 val. el. paštu lina.vyteniene@smbangputys.lt.

**8. Apdovanojimas**

Laimėtojai išaiškinami sumuojant rytinio ir popietinio plaukimo laikus. Varžybų dalyviai, iškovoję I-III vietas, apdovanojami medaliais. Apdovanojimai vyks antrą varžybų dieną po visų plaukimų.